
Színház II. 


A HOLDVILÁG KAMARASZÍNHÁZ KULTURÁLIS EGYESÜLET BESZÁMOLÓJA
(2019. március 1. – 2020. február 29.)


2020. májusában lesz 25 éve, hogy megalakult a Holdvilág Kamaraszínház Kulturális Egyesület a XVI. kerületben Rákosszentmihályon, a volt Világ mozi helyén. Célunk volt a színpadi formanyelv megújítása, ugyanakkor fontos volt számunkra szélesebb közönségréteghez is szólni.
Ennek szellemében alakítottuk ki repertoárunkat az évek során, ha úgy tetszik, „a műfaji sokszínűség jegyében”. A drámai vízió és a versszínházi performance, a zenés mesejáték és az abszurd, a bohózat, a bábos játék, vagy a mozgásszínházi elemeket is felvonultató groteszk komédia nagyszerűen egészítették ki egymást, s teszik ezt ma is. A repertoárnak köszönhetjük, hogy évekkel ezelőtt kialakíthattuk a bérletrendszert.
2012 óta játszunk Angyalföldön, részben székhelyünkön, az Angyalföldi József Attila Művelődési Központban, az elmúlt évadtól pedig az Angyalföldi Gyermek- és Ifjúsági Házban is.
A 2019/2020-as évadban egy újdonsággal leptük meg nézőinket, s úgy tűnik, hatása máris megmutatkozik a nézőszám, s a jegybevétel alakulásában. (Ld. adattábla). Még 2019 nyarán meghatároztuk előadásaink pontos idejét a teljes évadra, így nemcsak a bérleteseink tudják pontosan, mit, mikor játszunk, de azok a nézők is jó előre gondoskodhatnak jegyeikről, akik csak 1 – 1 előadásunkat néznék meg. 

Rátérve az elmúlt időszakra, érdemes az elvárt adatokat összehasonlítani a tényleges adatokkal.
Az adattáblából az derül ki, hogy minden elvárást teljesítettünk, hiszen előadásszámunk a teljesítendő … helyett … volt, nézőszámunk pedig több, mint 3000 fővel haladta meg az elvárt 9000 főt. Ehhez hozzájárult, hogy  - ahogy azt elterveztük (ld. az elmúlt évad beszámolóját) a vendégjátékaink számát jelentősen tudtuk növelni.

 Többek között azzal is, hogy az EFOP - pályázat egyik nyerteseként 3 előadásunkat, a RÉMUSZ BÁCSI című bábos – élőszereplős játékot, a LÁNY A SÁRKÁNYHAJÓBAN című zenés- bábos viking mesét és a TÉLAPÓ GYERE MÁR! című zenés mesejátékot tudtuk, s tudjuk vinni összesen 25 vidéki településre 2020. május végéig. 
Az is terveink között szerepelt, hogy nagyobb teret engedünk a fiataloknak, a színházban működő színkör és stúdió tagjainak, s ez a tervünk is megvalósulni látszik. (Ld. a továbbiakban.)
Szóval akár elégedettek is lehetnénk.
De fontos megjegyezni, hogy terveinket mégsem tudtuk maradéktalanul teljesíteni. Két kitűzött bemutatót, az ÜBÜSÉGEINK KORA… című, a stúdiósaink által létrehozott előadást, valamint az EGY SZERELEM HÁROM
ÉJSZAKÁJA című musicalt kellett részben technikai, részben egészségügyi okokból 2020 márciusára halasztani.
(Mikor ezeket a sorokat írom éppen tart a koronavírus miatti zárlat elrendelése… Nyitott kérdés tehát, hogy nem kell-e „továbbhalasztani” a bemutatókat…)

Visszatérek a fiatalokra, egészen pontosan a gyerekekre. 
2019 nagy sikere a színház Pogácsa az Arénában Színköréhez kapcsolódik. A Békés Márta IMBOLYGÓ ISKOLABOLYGÓ című verseskötete alapján készült „zenés iskolai bohóságok” a Weöres Sándor Színjátszó Találkozón minden létező elismerést „bezsebelt”, az Arany Minősítést, a Legjobb Zenés Előadásnak járó oklevelet, a WS Országos Fesztivál Diplomáját, 2019 őszén pedig Kaposi László példaként ezt az előadást is meghívta Rendezői Fórumára…  
Az előadás azóta is nagy sikerrel szerepel. Felléptünk  vele – többek között – a Pozsonyi Pikniken, s 2020 elején a RAM-ban, a XIII. kerületi Civil Napon.
És még mindig a gyerekek, a fiatalok…

Többek kérésére újítottuk fel a 2 évet „pihentetett” ÁRGYÉLUS KIRÁLYFI című zenés mesejátékot, melyben a két főszerepet, Árgyélust és Tündérszép Ilonát két stúdiósunk, a két Ördögfiókát pedig két színkörösünk játssza. Jót tett a fiatalítás az előadásnak!
Az autentikus szófordulatokban gazdag művet Malgot István írta színpadra, az előadásban elhangzó népdalokat pedig Selmeczi György hangszerelte.
Pufók király kertjében aranyalmákat termő fa áll. Éjről éjre hollók dézsmálják a fát, s Árgyélus úgy dönt, hogy kideríti, mi is történik az éj leple alatt… Megfogja az egyik madarat, aki gyönyörűséges lánnyá változik… Nem nehéz kitalálni, hogy azonnal fellobban a szerelem a két fiatal között... A fordulatos meséből nem hiányzik a kinevethető „gonosz”, no meg a „segítő erő”, Tóbiás manó képében, s persze nélkülözhetetlen a néző-gyerekek hathatós közreműködése is, hogy a szerelmesek egymásra találjanak. Az előadást Koltai Judit rendezte.
A gyerekek áprilisi fesztiválját a „felnőttek fesztiválja” követte májusban. A 2018. novemberében bemutatott GÁZEMBER-rel léptünk fel a Magyar Művek Fesztiválján, ahol a Bronz Minősítés mellett a Legjobb Női Alakítás is a társulatunkhoz került. Az elismerést Kovács Andrea érdemelte ki, Angyalka szerepében nyújtott alakításáért.
A színpad ezen az előadáson nemcsak a színészeké, a nézők is itt foglalnak helyet. Ráadásul úgy, hogy a nézőtéri székek a díszletbe ékelődnek. Szóval „egy hajóban evezünk” jelképesen is és konkrétan is… Bár ezúttal nem hajót formáz a tér… Az előadás groteszk formában azt járja körül, mennyire vagyunk fontosak egymásnak mi, emberek. Képesek vagyunk-e törődni másokkal, képesek vagyunk-e figyelni önmagunkra, úgy igazán? Meghalljuk, meghallgatjuk-e egymást? Észrevesszük-e ha már nincs is jelen a másik? Merthogy ebben az előadásban a főhős végül teljesen eltűnik… Akit egyébként Kókai János játszik, s az előadást is ő rendezte, s ő írta a zenéjét is.
2019. őszén újabb fesztivál-szereplés következett. 
Vácott, a Kaleidoszkóp VersFesztiválon léptünk fel a MINDEN RENDŰ EMBERI DOLGOKHOZ című, 3 éve, a József Attila halálának évfordulója tiszteletére bemutatott versszínházi performance-szal. 



-4-

Az előadás emléket  állít a XX. század egyik legjelentősebb magyar költőjének, kinek versei mit sem veszítettek érvényességükből. ……………………….


Az év során láthatták még nézőink  - az említett előadásokon kívül - az ÁGACSKA, a SEGÍTSÉG, EMBER!, a MÁTYÁS KIRÁLY ÉS A CINKOTAI KÁNTOR, a HAMUPIPŐKE, az ÓZ! VARÁZSLÓ! című 2 felvonásos zenés mesejátékokat, A TAVASZ ÉBREDÉSE című „kamasz-etűdök”-et  és a MI KIS TÁNCDALFESZTIVÁLUNK-at a stúdiósaink előadásában, valamint a  HOLDVILÁGOS ÉJSZAKÁN című zenés retró revűnket.
A műsoron lévő saját előadásaink mellett repertoárunk részét képezik vendégeink előadásai. Rendszeresen játszik nálunk az Árnyas Mesék Társulat, a Batyu Színház, a Malko Teatro, a Formiusz Egyesület az RS9 Színházzal, a Főnix Műhely, a VSG Kamarabalett, de 2019-ben vendégünk volt a Dvorák-Patka pantomim Színház is, mert fontosnak tartjuk, hogy minél sokszínűbb kínálattal várjuk nézőinket.

Nemcsak a tavaszi, s az őszi időszak volt mozgalmas számunkra.
Nyáron a különböző színházi táborok színesítették a programot. Színköröseinkkel  - a hagyományokhoz híven - 2019-ben is a Cserepesházban tartottuk meg „évi rendes”, egyhetes színjátszó napközi táborunkat, melynek végén bemutattuk a LILA ÁLOM című „játékos-verses-tündéres álomfejtésünk”-et.
A stúdiósokkal pedig az ÜBÜSÉGEINK KORA című előadásunk alapjait készítettük elő az egyhetes táborunkban, Morgón, augusztus elején.

Változatlan lelkesedéssel veszünk részt a XIII. kerület szabadtéri rendezvényein, a Dagály utcai Utcabálon, a már említett Pozsonyi Pikniken, a Szent Mihály Napi Búcsún, vagy az április és szeptember között rendszeresen megrendezett Lakóközösségi Napokon.
Ilyenkor nemcsak fellépünk, de rendszeresen promótáljuk tevékenységünket, nyereményként ajándék- jegyeket és – bérleteket ajánlunk fel.

2020 több szempontból is jól indult számunkra.
 Nemcsak azért, mert jubileumi év vette kezdetét, nemcsak azért, mert fellendülőben a nézőszám, s a jegybevétel.
De azért is, mert a XIII. kerület elismeri munkánkat.
A Civil Aktívák értekezletén a Önkormányzat alpolgármestere megköszönte munkánkat és elismerő oklevelet adott át, melyben…………..  …………………………………………………..elismerésben részesült ………

Most mégis aggódunk.
Hogyan tovább?
Reméljük, nem a koronavírus, s a hozzá kapcsolódó intézkedések fogják csak megadni a választ…






Budapest, 2020. március 11. 


                                                                                         Koltai Judit
                                                                                    művészeti vezető,
                                                                                   az egyesület elnöke

